Maximal ajas ennast püsti ja läbis kahe sammuga vahemaa söögilauast välisukseni. Mitte, et tal oleks olnud ülipikad koivad, lihtsalt nende elamist võis vabalt tagasihoidlikuks nimetada. Kahe sammuga oli võimalik peaaegu kõikjale jõuda ja peaga lae puudutamiseks ei tarvitsenud ilmtingimata kõvasti karata, piisas ka enda sirguajamisest. Noh, õnneks püsis kogu Maximali pere pikkus meeter kuuekümne piires.